<classify> KAMPUNI ya Clouds Media Group CMG imepata pigo jingine katika muda mfupi baada ya aliyekuwa mtangazaji wake mahiri, Ephraim Kibonde 47 kufariki dunia jana alfariji Mwanza na anatarajiwa kuzikwa jijini Dar es Salaam.Kifo cha Kibonde kimekuja siku chache baada ya kampuni hiyo, kupatwa na msiba wa aliyekuwa mmoja wa waasisi wake na Mkurugenzi wa Utafiti na Vipindi, Ruge Mutahaba aliyefariki nchini Afrika Kusini, Februari 26, mwaka huu.Mganga Mkuu wa Mkoa wa Mwanza, Dk Thomas Rutachunzibwa alithibitisha kuhusu kifo cha Kibonde, akisema jana saa 11:30 asubuhi katika Hospitali ya Rufaa ya Kanda ya Bugando, walipokea mwili wa marehemu Kibonde. Dk Rutachunzibwa alisema Kibonde aliugua ghafla akiwa kwenye maziko ya Ruge wilayani Bukoba.Kwa mujibu wake, Kibonde alipata matibabu katika Hospitali ya Rufaa ya Mkoa wa Kagera mjini Bukoba kisha alihamishiwa katika Hospitali ya Uhuru jijini Mwanza, na wakati alipokuwa akipelekwa Hospitali ya Bugando kwa matibabu zaidi baada ya hali yake kubadilika usiku wa kuamkia jana, ndipo umauti ukamkuta njiani.Kwa mujibu wa Mkurugenzi Mtendaji wa CMG, Joseph Kusaga, mwili wa Kibonde ulitarajiwa kuwasili jijini Dar es Salaam jana usiku ukitokea Mwanza. Ulitarajiwa kupumzishwa kwenye Hospitali Kuu ya Jeshi, Lugalo.Kusaga alisema Kibonde aliyekuwa akihudumu Clouds FM Radio, atazikwa kesho katika makaburi ya Kinondoni. Kibonde ambaye mbali na kuwa mtangazaji, pia alikuwa mshereheshaji MC mahiri, alikuwa MC kwenye msiba wa Ruge akiifanya kazi hiyo siku ya kuagwa kwenye Viwanja vya Karimjee Dar es Salaam, baadaye Viwanja vya Gymkhana, Bukoba na kijijini Kiziru ambako Ruge alizikwa, akishirikiana na mtangazaji mwenzake, Baby Kabaye.Kifo cha Kibonde kimekuja ikiwa ni takribani miezi minane baada ya kifo cha mkewe, Sarah aliyefariki kwa ugonjwa wa saratani na kuzikwa makaburi ya Kinondoni, Dar es Salaam. Kibonde alikuwa mmoja wa watangazaji wa mwanzo wa Clouds FM, ambako alianza kwa kutangaza vipindi vya michezo kabla ya kuanzisha na kusimamia kipindi cha Jahazi.Akizungumzia kifo hicho, Rais mstaafu wa Awamu ya Nne, Jakaya Kikwete aliandika katika twitter yake, Majonzi yangali nasi, Waziri wa Nchi, Ofisi ya Rais, Menejimenti ya Utumishi wa Umma na Utawala Bora, George Mkuchika akitoa maelekezo kwa mhandisi Lucas Lipambila kushoto wakati wa ziara ya kuangalia maendeleo ya ujenzi wa Ofisi ya Utumishi katika Mji wa Serikali Ihumwa, Dodoma jana.Katikati ni Naibu Waziri, Ofisi ya Rais, Menejimenti ya Utumishi wa Umma na Utawala Bora, Dk Mary Mwanjelwa. Na Mpigapicha Wetu. nimepokea taarifa ya kifo cha Mtangazaji Ephraim Kibonde wa cloudsfm.Ni pigo kubwa kwetu sisi wapenzi wa kipindi cha Jahazi. Jahazi litaeleaje bila ya Nahodha Kibonde? Mwenyezi Mungu na aipe faraja familia yake, cloudsfm na wasikilizaji wote wa Jahazi. Alikuwa mtangazaji mahiri mwenye uwezo wa hali ya juu wa kujenga hoja huku akiwa na uelewa mpana katika nyanja za siasa, uchumi, michezo, sanaa na hata masuala ya kijamii, alikuwa mcheshi na mwenye utani mwingi. Ameacha watoto watatu ambao ni Junior, Hilda na Illaria.  <topic>: KITAIFA 